Mayhem (אלבום)

Mayhem (בעברית: "תֹּהוּ וָבֹהוּ") הוא אלבום האולפן השישי של הזמרת-יוצרת האמריקאית ליידי גאגא, והשמיני שלה בסך הכל. האלבום יצא לאור ב-7 במרץ 2025, בהוצאת חברת התקליטים אינטרסקופ רקורדס וסטרימליין. ההקלטות התקיימו באולפן Shangri-La של ריק רובין במאליבו. גאגא שיתפה פעולה עם מפיקים כמו אנדרו ואט, סירקט וגזאפלשטיין, והתוצאה הייתה אלבום שהוא "טשטוש כאוטי של ז’אנרים", בעיקר סינת'-פופ, עם השפעות של דאנס תעשייתי, ואלמנטים של אלקטרו, דיסקו, פאנק, פופ תעשייתי, רוק ופופ רוק. מבחינה נושאית, האלבום עוסק באהבה, כאוס, תהילה, זהות ותשוקה, תוך שימוש במטאפורות של טרנספורמציה, דואליות והגזמה. מבחינה ויזואלית, התקופה אופיינה באסתטיקה אפלה ואוונגרדית עם השפעות גותיות וסייברפאנק.

מתוך האלבום יצאו שני סינגלים: הסינגל המוביל "Disease", שיצא ב־25 באוקטובר 2024, והלהיט זוכה הגראמי "Abracadabra", שיצא ב־3 בפברואר 2025, כאשר האחרון הגיע למקום החמישי במצעד בילבורד גלובל 200. Mayhem כולל גם את השיתוף הפעולה הזוכה הגראמי עם ברונו מארס, "Die with a Smile", וכן את "The Dead Dance" במהדורה הדיגיטלית המחודשת שלו. כדי לקדם את האלבום, גאגא הופיעה במספר תוכניות טלוויזיה ויצרה את "The Art of Personal Chaos", מופע קונצרט תיאטרלי. גרסה ראשונית של המופע שימשה בסיס להופעות גדולות בשנת 2025, כולל פסטיבל קואצ'לה והופעה חינמית בחוף קופקבנה שמשכה קהל שובר שיאים. גרסה מורחבת שולבה בסיבוב ההופעות השמיני שלה, "The Mayhem Ball" (2025–2026). שתי הגרסאות של המופע זכו לשבחים רבים. גאגא גם העלתה מופע חד־פעמי בשם Mayhem: Requiem בלוס אנג'לס בינואר 2026.

Mayhem זכה לשבחי ביקורת נרחבים, כאשר מבקרים ראו בו חזרה חזקה לשורשי הפופ של גאגא, במיוחד עם דמיון לאלבום The Fame (2008). האלבום זכה לשבחים על ההפקה שלו, הגיוון הסגנוני, האומץ האמנותי והשילוב המלוכד בין ז’אנרים ורעיונות. הוא הפך להוצאה בעלת הציון הגבוה ביותר של גאגא באתר Metacritic. Mayhem קיבל מספר מועמדויות בטקס פרסי הגראמי ה-68, כולל "אלבום השנה", וזכה בפרס "אלבום הפופ הווקאלי הטוב ביותר". האלבום הגיע למקום הראשון במצעדים ב־23 מדינות והגיע למקום השני בצרפת, בהולנד ובשוודיה. בארצות הברית הוא הפך לאלבומה השביעי של גאגא שהגיע למקום הראשון במצעד בילבורד 200, והשיג את מכירות השבוע הראשון הגבוהות ביותר בשנת 2025 לאלבום של זמרת — שיא שבו החזיק במשך שישה חודשים — וקיבל תואר פלטינה מאיגוד תעשיית ההקלטות האמריקאי. האלבום קיבל גם תוארי זהב ופלטינה במספר טריטוריות נוספות. האלבום אף נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025, ביניהם; בילבורד, Consequence, וראייטי, Paste, רולינג סטון ו-NME.

רקע והכרזה
בשנת 2022, שנתיים לאחר יציאתו של Chromatica (2020), יצאה גאגא לסיבוב הופעות הסולו השישי שלה, The Chromatica Ball, לקידום האלבום ברחבי העולם. במהלך השלב האחרון של הסיור ובחודשים שלאחר מכן, גאגא החלה לעבוד על חומרים חדשים. במשך מספר חודשים לפני ההכרזה על האלבום, גאגא שיתפה במדיה החברתית תמונות שלה באולפן הקלטות. במרץ 2024, גאגא דיברה בפומבי על הפרויקט בפעם הראשונה, והצהירה בראיון שהיא "כותבת כמה מהשירים הטובים ביותר שאני זוכרת."

במאי 2024, גאגא הוציאה את סרט הקונצרטים "Gaga Chromatica Ball", שהכיל קטע של מוזיקה חדשה בסוף. לאר מכן חשפה שאלבום בסגנון מוזיקת פופ יצא בקרוב נוצר "ממקום של אושר". ארוסה מיכאל פולנסקי המליץ לה ליצור אלבום פופ ו"להישען על השמחה שבדבר". באמצע 2024, גאגא החלה להציג טיזרים נוספים לפרויקט החדש שלה. ביולי, היא הפתיעה את המעריצים על ידי השמעת קטעים משני שירים שלא פורסמו לאחר הופעתה בטקס הפתיחה של אולימפיאדת פריז 2024. מאוחר יותר, בספטמבר, חשפה הזמרת ברשתות החברתיות שהסינגל המוביל מהאלבום היה אמור לצאת באוקטובר 2024. באותו חודש היא העניקה ראיון למגזין ווג, שם סיפרה על האלבום, על ההתרגשות שלה מהחזרה למוזיקת הפופ, וסיפק תצוגה מקדימה של הסינגל המוביל. בדצמבר 2024, במהלך ראיון לעיתון לוס אנג'לס טיימס, גאגא אישרה ששיתוף הפעולה שלה עם ברונו מארס, "Die with a Smile", יהיה חלק מהאלבום.

ב-21 בינואר 2025, גאגא השיקה ספירה לאחור באתר האינטרנט שלה שהסתיימה ב-27 בינואר. בכל יום, האתר הציג יצירות אמנות בהשראת אלבומיה הקודמים, החל ב-The Fame (2008) והמשיך ב-The Fame Monster (2009), Born This Way (2011), Artpop (2013), Joanne (2016), Chromatica (2020), ו-Harlequin (2024). פרטים על האלבום נחשפו ב-27 בינואר. ב-2 בפברואר 2025, גאגא השתתפה בטקס פרסי גראמי ה-67 וחשפה את הסינגל השני עם קליפ מוזיקלי במהלך הפסקת הפרסומות.

 קידום 
גאגא קידמה את האלבום במספר הופעות וראיונות, כולל: ראיון עם זאין לואו באפל מיוזיק שנערך ב-5 במרץ, ומסיבת עיתונאים משודרת בספוטיפיי ב-6 במרץ.

גאגא הופיעה ב"סאטרדיי נייט לייב" ב-8 במרץ 2025, יום לאחר יציאת האלבום ושימשה הן כמנחת התוכנית והן כאורחת המוזיקלית. במהלך התוכנית ביצעה שני שירים מתוך האלבום: "Abracadabra" ו-"Killah".

גאגא צפויה להתחיל סיבוב הופעות, כולל: הופעה בקואצ'לה (11 ו-18 באפריל), שתי הופעות במקסיקו סיטי (26-27 באפריל), הופעה חינמית בחוף קופקבנה בברזיל (3 במאי) וארבע הופעות בסינגפור (18, 19, 21 ו-24 במאי).

 הפצה 
האלבום יצא במגוון רחב של גרסאות, כולל: 14 גרסאות ויניל (חלקן חתומות וחלקן עם שירי בונוס), 4 גרסאות CD, כולל גרסאות בלעדיות עם שירים נוספים וקלטת קסטה, מהדורת דלוקס עם חולצה ופוסטר, ואלבומי הורדה דיגיטליים.

הצלחה וביקורות
ביומו הראשון לצאתו, צבר האלבום 45.7 מיליון השמעות בספוטיפיי ברחבי העולם, ובכך הפך לאלבום המושמע ביותר של גאגא ב-24 השעות הראשונות בפלטפורמה.

Mayhem זכה ברובו לשבחים עם יציאתו, כאשר מספר מבקרים תיארו אותו כ"חזרה מוצלחת" של גאגא. לפי אתר הביקורות Metacritic, האלבום קיבל "שבחים אוניברסליים" עם ציון ממוצע משוקלל של 84 מתוך 100, בהתבסס על 24 ביקורות. זהו האלבום שזכה לציון הגבוה ביותר בקריירה של גאגא באתר זה בכל הזמנים.

האלבום הגיע למקום הראשון במצעד בילבורד 200 ב-22 במרץ 2025, האלבום השביעי של גאגא שמגיע למקום הראשון במצעד והבכורה הגדולה ביותר של אלבום של אישה מזה שישה חודשים, מאז Short n' Sweet של סברינה קרפנטר בספטמבר 2024. האלבום מכר 219,000 יחידות אלבום שקולות בשבוע הראשון, כולל המכירות הגדולות ביותר של אלבום של אישה ב-2025. מתוך כלל המכירות: 136,000 יחידות ממכירות אלבום ישירות (האלבום הנמכר ביותר של השבוע), 80,500 יחידות מהזרמות (שווה ל-108.05 מיליון השמעות), מה שהפך את זה לשבוע ההזרמות הגדול ביותר של גאגא ו-2,500 יחידות ממכירות שירי אלבום בנפרד. מכירות הוויניל היו 74,000 עותקים – שיא אישי של גאגא. שלושה שירים מתוך האלבום נכנסו לבילבורד הוט 100: "Disease" (מקום 27, נובמבר 2024), "Die With a Smile" (דואט עם ברונו מארס, מקום 1 למשך חמישה שבועות מתחילת ינואר 2025) ו-"Abracadabra" (מקום 13, פברואר 2025).

 רשימות סוף שנה 
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. האלבום נכלל ברשימה "50 האלבומים הטובים ביותר של שנת 2025 עד כה" של מגזין בילבורד. מגוון שירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; "Vanish Into You" (מקום 31 ב-Paste), "Killah" (נכלל בלוס אנג'לס טיימס ובמקום 100 ב-Consequence), ו-"Garden Of Eden" (מקום 18 ב-Hot Press).
+מקבץ רשימות של גופים אשר דירגו את האלבום Mayhemארגוןרשימהמיקוםמקוראמצע שנהבילבורד50 האלבומים הטובים ביותר של שנת 2025: עד כה–וראייטיהאלבומים הטובים ביותר לשנת 2025: עד כה–רולינג סטוןהאלבומים הטובים ביותר לשנת 2025: עד כה–Consequence30 האלבומים הטובים ביותר לשנת 2025: עד כה15NMEהאלבומים הטובים ביותר לשנת 2025: עד כה–Paste40 האלבומים הטובים ביותר לשנת 2025: עד כה–סוף שנהאנטרטיינמנט ויקלי10 האלבומים הטובים ביותר לשנת 20255בילבורד50 האלבומים הטובים ביותר לשנת 20253דה פיידרהאלבומים הטובים ביותר לשנת 2025: עד כה–הגרדיאן50 האלבומים הטובים ביותר לשנת 20255הרפרס בזאר12 האלבומים הטובים ביותר לשנת 202510ווג45 האלבומים הטובים ביותר לשנת 2025–וראייטי10 האלבומים המובילים ביותר לשנת 2025: בחירתו של סטיבן ג'יי הורוביץ4וראייטי10 האלבומים המובילים ביותר לשנת 2025: בחירתו של כריס ווילמאן8טיים-אאוט25 האלבומים הטובים ביותר לשנת 202522הניו יורקרהאלבומים הטובים ביותר לשנת 202511לוס אנג'לס טיימס25 האלבומים הטובים ביותר לשנת 202514סאנדיי טיימס25 האלבומים הטובים ביותר לשנת 202520פיצ'פורק30 אלבומי הפופ הטובים ביותר לשנת 202530קוסמופוליטןהאלבומים הטובים ביותר לשנת 2025–רולינג סטון100 האלבומים הטובים ביותר לשנת 20252Albumism50 האלבומים הטובים ביותר לשנת 202520AllMusicאלבומי הפופ האהובים ביותר לשנת 2025–The Alternative50 האלבומים הטובים ביותר לשנת 202531Atwood Magazineאלבומי השנה לשנת 2025–BrooklynVegan55 האלבומים המובילים ביותר לשנת 202527Business Insiderהאלבומים הטובים ביותר לשנת 20253Clashאלבומי השנה לשנת 202532Consequence50 האלבומים הטובים ביותר לשנת 202528Dork100 האלבומים הטובים ביותר לשנת 202566The Forty-Five45 האלבומים הטובים ביותר לשנת 202516Hot Press50 האלבומים הטובים ביותר לשנת 202524musicOMH50 האלבומים המובילים ביותר לשנת 202514NME50 האלבומים הטובים ביותר לשנת 202519NYLON10 האלבומים המובילים ביותר לשנת 2025–PopMatters80 האלבומים הטובים ביותר לשנת 202533The Standardאלבומי השנה לשנת 20255Stereogum50 האלבומים הטובים ביותר לשנת 2025: עד כה28Us Weeklyהאלבומים הטובים ביותר לשנת 2025–

 פרסים ומועמדויות 
פרסשנהקטגוריהתוצאהמקורפרס בחירת הילדים של ניקלודיאון21 ביוני 2025האלבום האהוב ביותרפרס הווידאו קליפים של MTV6 בספטמבר 2025האלבום הטוב ביותר

רשימת רצועות

הערות
 המהדורה היפנית והמהדורה הבלעדית של החנות החתומה מציגה את "Can't Stop the High" כרצועה החמישית, כאשר הרצועות הבאות נדחקות קדימה באחת.

 מיקומי שיא 

 מצעדי סוף שנה 

 היסטוריית יציאות לאור 
+ תאריכי יציאות לאור ופורמטים עבור Mayhemאזורתאריך יציאהפורמט (ים)חברת תקליטיםהערותכלל העולם7 במרץ 2025הורדה דיגיטלית • הזרמת מוזיקה • תקליטור • תקליטסטרימליין • אינטרסקופ

קישורים חיצוניים

 ביאורים 

הערות שוליים

קטגוריה:אלבומי ליידי גאגא
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אינטרסקופ רקורדס